S-a născut în colonia evreiască Vertiujeni (acum în raionul Florești, Republica Moldova) din județul Soroca, Basarabia. Tatăl său Ușer Bronștein (1911-1941) a fost în anii 1930-1940, rabinul de Vertiujeni. Mama, Sura (1913-1953), a fost sora rabinului din Chișinău, Iosif Epelboim. După ocupația sovietică din 1940, întreaga familie (părinți și doi copii) a fost deportată în Siberia. S-a întors la Chișinău cu mama și sora mai mică în 1946 (tatăl său a murit în perioada deportării).